b'\n_START_ARTICLE_\nValkealan j\xc3\xa4\xc3\xa4halli\n_START_PARAGRAPH_\nValkealan j\xc3\xa4\xc3\xa4halli on Kouvolassa Valkealan kirkonkyl\xc3\xa4ll\xc3\xa4 sijaitseva j\xc3\xa4\xc3\xa4halli. Se on rakennettu vuonna 1993. J\xc3\xa4\xc3\xa4hallissa on katsomot yhdess\xc3\xa4 sivussa ja kahvio yl\xc3\xa4kerrassa. Hallissa toimii mm. j\xc3\xa4\xc3\xa4kiekkoseurat Valkealan Kiekko ja KooKoo sek\xc3\xa4 taitoluisteluseurat Kouvolan taitoluistelu ja KooKoo J\xc3\xa4\xc3\xa4taiturit. J\xc3\xa4\xc3\xa4halli sijaitsee Valkealan urheilukeskuksessa Toikkalantien varrella, Harjunm\xc3\xa4en kupeessa._NEWLINE_J\xc3\xa4\xc3\xa4hallin omistaa nykyisin Kouvolan kaupunki, mutta halli rakennettiin alun perin talkoovoimin Valkealan kiekon omistukseen ja my\xc3\xb6hemmin Valkealan kunta osti rakennuksen itselleen. Valkeala liittyi uuteen Kouvolaan vuonna 2009. Kouvolan kaupunki on aikeissa sulkea kaksi j\xc3\xa4\xc3\xa4hallia, joista toinen olisi Valkealan j\xc3\xa4\xc3\xa4halli. Valkealan Kiekko (ValKi) on alkanut suunnittelemaan uuden j\xc3\xa4\xc3\xa4halliyhti\xc3\xb6n perustamista, mik\xc3\xa4li kaupunki sulkee j\xc3\xa4\xc3\xa4hallin.'